stanford-oval/wikipedia huggingface dataset:
Venäjän paperiteollisuus
Tuotanto

| 0 | 1 | 2 | 3 | 4 | 5 |
| --- | --- | --- | --- | --- | --- |
| Vuosi | Tehdas | Selluloosa | Markkinaselluloosa | Paperi | Kartonki |
| 2006 | Kotlas |  | 350  | 262  | 333  |
| 2004 |  | 952,50 | 330,20 | 251,10 | 287,80 |
| 2006 | Bratsk |  | 506  |  | 231  |
| 2004 |  | 755,30 | 498,00 |  | 213,80 |
| 2006 | Arkangeli |  | 236  | 82 | 486  |
| 2004 |  | 788,20 | 229,40 | 75,10 | 439,20 |
| 2006 | Ust-Ilimsk |  | 660  |  |  |
| 2004 |  | 678,80 | 622,50 |  |  |
| 2006 | Syktyvkar |  | 12  | 595  | 206 |
| 2004 |  | 546,30 | 10,20 | 566,00 | 192,80 |
| 2006 | Kontupohja |  |  | 741  |  |
| 2004 |  | 111,40 |  | 703,50 |  |
| 2006 | Segeža |  |  | 220  |  |
| 2004 |  | 211,90 |  | 158,70 | 40,00 |
| 2004 | Solombala | 228,10 |  | 158,70 | 40,00 |
| 2006 | Solikamsk |  |  | 456  |  |
| 2004 |  | 67,00 |  | 477,50 |  |
| 2006 | Balahna |  |  | 551  |  |
| 2004 |  | 565,10 |  | 553,70 |  |
| 2006 | Svetogorsk |  |  | 324  | 82  |
| 2004 |  |  |  | 288,50 |  |
| 2004 | Baikalsk | 165,10 |  |  |  |

| 2004 | Naberežno-Tšelninski kartonno-bumažni kombinat |  |  |  | 129,10 |

| 2004 | Permski karton |  |  |  | 116,80 |

| 2004 | Krasnokamsk |  |  | 95,50 |  |

| 2004 | Kaliningrad | 83,00 | 72,60 | 2,60 |  |

| 2004 | Pavlovsk |  |  |  | 211,20 |

| 2004 | Mari El (Марбумкомбинат) | 15,38 |  | 27,04 | 52,28 |

| 2004 | Kondrovo |  |  | 17,50 | 4,00 |

| 2004 | Troitsk |  |  | 17,60 |  |

| 0 | 1 | 2 | 3 | 4 |
| --- | --- | --- | --- | --- |
| Liikevaihto (t USD) | 2006 | 2005 | 2004 | Expert-400 -listalla |
| Ilim Pulp-konserni |  |  | 1 301 000 | 44. |
| Syktyvkar |  |  | 438 900 | 133. |
| Titan (Arkangeli) |  |  | 363 200 | 223. |
| IP Svetogorsk |  |  | 293 800 | 221. |
| Arkangeli |  |  | 291 900 | 223. |
| Kondopoga |  |  | 277 000 | 230. |
| Volga |  |  | 210 000 | 284. |
| Solikamskbumprom |  |  | 196 000 | 304. |
Suuret viejät

Vaikka Venäjällä on pieni paperiteollisuus verrattuna maan mittaviin metsävaroihin, silti myös paperiteollisuudessa on Venäjän mittakaavassa merkittäviä vientiyrityksiä. Kommersantin viikkolehden entisten toimittajien perustama Expert-talouslehti julkaisee vuosittain listan sadasta Venäjän suurimmasta vientiyrityksestä.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Vuosi | Sijoitus | Yhtiö | Viennin arvo | Muutos 2000-2001 | Toimitusmäärä | Vientimaita |
| 2001 | 26. | Ilim Pulp | 301,2 | –11,4 % | 10 338 | 87 |
| 2001 | 36. | Volga | 164,7 | 8,6 % | 9 213 | 61 |
| 2001 | 37. | Kondopoga | 161,0 | 17,3 % | 8 143 | 39 |
| 2001 | 47. | Syktyvkar | 110,0 | 0,0 % | 4 151 | 82 |
| 2001 | 47. | Solikamskbumprom | 110,0 | 0,0 % | 4 151 | 82 |
| 2001 | 54. | Arkangeli | 91,0 | –30,5 % | 1 917 | 51 |
| 2001 | 65. | Segeža | 53,0 | –16,2 % | 1 551 | 59 |
| 2001 | 67. | Kontinentalinvest | 51,8 | 848,3 % | 293 | 29 |
| 2001 | 80. | Baikalsk | 37,6 | –28,3 % | 306 | 6 |
| 2001 | 84. | Solombalsk | 36,4 | –17,3 % | 313 | 34 |
Venäjän duuman vaalien jälkeiset mielenosoitukset 2011

Reiluja vaaleja vaatinut ja virallisia äänestystuloksia vastustanut mielenosoitus Nižni Novgorodissa 10. joulukuuta 2011
Venäjän duuman vaalien jälkeinen mielenosoitusliike alkoi vastalauseena 4. joulukuuta 2011 järjestetyille parlamenttivaaleille, joissa vaalitarkkailijat havaitsivat äänestyksen aikana vaalivilppiä. Mielenosoittajat vaativat väärinkäytösten julkista tunnustamista ja vaalien uusimista. Mielenosoitukset jatkuivat vuonna 2012 ja laajenivat 4. maaliskuuta pidettyjen presidentinvaalien jälkeen vastustamaan myös pääministeri Vladimir Putinin asettumista uudelleen presidentiksi.
Mielenosoitukset 10. joulukuuta 2011

10. joulukuuta, viikko pienempien mielenosoitusten jälkeen, Venäjällä nähtiin paikoin suurin mielenosoitus Neuvostoliiton hajoamisen jälkeen, kun väkeä oli osoittamassa tyytymättömyyttään vilppiin 70 kaupungissa.
Moskovassa mielenosoitus pidettiin Bolotnaja-aukiolla, jonne viranomaiset olivat siirtäneet mielenosoituksen ydinkeskustan Vallankumousaukiolta. Venäläisen uutistoimisto RIA Novostin mielenosoittajia oli ainakin 20 000, viranomaisten mukaan 25 000 ja mielenosoitukseen osallistuneen opposition eri arvioiden mukaan 50 000−150 000 ihmistä. Pietarissa osoitti mieltään poliisin mukaan noin 10 000 ihmistä.
Moskovassa mielenosoittajat hyväksyivät julkilausuman, jossa vaadittiin duumanvaalien tulosten mitätöimistä, uusia vaaleja, keskusvaalilautakunnan puheenjohtajan Vladimir Tšurovin eroa ja hänen toimiensa tutkimista, pidätettyjen mielenosoittajien vapauttamista sekä kaikkien poliittisten puolueiden rekisteröimistä ja asiaa koskevan lainsäädännön demokratisoimista.
Poliisin mukaan mielenosoitukset olivat rauhallisia eikä vakavia välikohtauksia tullut tietoon. Kaduilla ilmoitettiin etukäteen partioivan jopa kymmeniä tuhansia poliiseja. Sisäministeriön mukaan poliisi käski useilla paikkakunnilla järjestettyihin luvattomiin mielenosoituksiin osallistuneita hajaantumaan, ja suurin osa luvattomista mielenosoituksista purkautui käskettäessä. Ulkomaisten toimittajien mukaan mielenosoittajat kahakoivat poliisin kanssa Pietarissa ja joitakin mielenosoittajia raahattiin pois melko rajuin ottein. Habarovskissa poliisi pidätti paikallisen kommunistijohtajan mukaan noin 50 ihmistä. Opposition mukaan Kazanissa pidätettiin noin 20 mielenosoittajaa.
Mielenosoittajat käyttivät vastustuksensa symbolina valkoista nauhaa, joka kehotettiin ripustamaan esimerkiksi vaatteisiin, autoon tai  ikkunaan.
Hallitsevan Yhtenäinen Venäjä -puolueen kannattajat ilmoittivat järjestävänsä vastamielenosoituksen Punaiselle torille 12. joulukuuta.
Muita isoja mielenosoituksia talvella 2011−2012

Seuraava iso vaalivilpin vastainen mielenosoitus oli 24. joulukuuta. Moskovassa se pidettiin Prospekt (Akademika) Saharova -valtakadulla. Osallistujamäärän arviot vaihtelevat paljon, sillä poliisi arvioi väkimääräksi 29 000 henkeä, RIA-Novosti 45 000, The Moscow Times 60 000−80 000, Novaja Gazetan vapaaehtoislaskijat noin 102 000 ja järjestäjät 120 000 henkeä.
Puhujat / esiintyjät
Dmitri Bykov, runoilija
Grigori Javlinski, taloustieteilijä ja poliitikko, Jabloko-puolue
Vladimir Jermolajev, Russkie-liike, kielletyn äärioikeistolaisen DPNI-liikkeen entinen puheenjohtaja
Ilja Jašin, Solidaarisuus-liike
Mihail Kasjanov, entinen pääministeri
Garri Kasparov, Solidaarisuus-liike ja Yhdistynyt kansalaisrintama
Konstantin Krylov, filosofi, toimittaja, kirjailija ja nationalisti
Grigori Melkoljants, GOLOS-järjestö
Aleksei Navalnyi, kansalaisaktivisti
Leodid Parfenov, tv-juontaja
Olga Romanova, toimittaja
Vladimir Ryžkov, poliitikko, RPR-Parnas-puolueen kanssapuheenjohtaja
Ksenija Sobtšak, toimittaja ja tv-juontaja
Viktor Šenderovitš, kirjailija
Juri Ševtšuk, muusikko (videoyhteyden välityksellä)
Vladimir Tor, nationalisti
Artemi Troitski, toimittaja
Jevgenija Tširikova, Himkin metsän suojeluliike
Sergei Udaltsov (videoyhteyden välityksellä)
4. helmikuuta 2012 pidettiin mielenosoitus jälleen Bolotnajalla.
Muita isoja mielenosoituksia talvella 2011−2012 > 26. helmikuuta

26. helmikuuta rehellisiä vaaleja vaatineet ja Putinia vastustaneet mielenosoittajat muodostivat 15 kilometriä pitkän ihmisketjun Moskovan ydinkeskustaa kiertävälle Sadovoje koltso ("Puutarhakehä") -valtakadulle. Järjestäjien mukaan paikalla oli noin 40 000 osanottajaa ja poliisin mukaan 11 000. Ylen tietojen mukaan mielenosoittajia oli lähemmäs 30 000.
Bolotnajan mielenosoitus 6. toukokuuta 2012

6. toukokuuta 2012 Moskovan Bolotnaja-aukiolle kokoontui kymmeniä tuhansia mielenosoittajia vastustamaan pääministeri Vladimir Putinin virkaanastumista kolmannelle presidenttikaudelle. Mielenosoitukselle oli myönnetty lupa. Viranomaisten mukaan se muuttui kuitenkin joukkoväkivallaksi poliisia kohtaan. Mielenosoitusjupakka tunnetaan nimellä "Bolotnajan tapaus".
Mielenilmauksen järjestäjät olivat sopineet poliisin kanssa käytännön järjestelyistä. Poliisi kuitenkin sulki Bolotnaja-aukion kolmesta sisäänkäynnistä kaksi kokonaan ja kavensi ainoaa auki jäänyttä. Väentungoksen aiheuttaman paineen ja mielenosoittajien väkivallan seurauksena poliisin pitämä linja murtui. Poliisi alkoi hajottaa mielenilmausta voimakeinon, mikä kesti tuntien ajan. Ihmisoikeusjärjestö Amnestyn mukaan mielenosoittajien väkivalta oli yksittäisiä tekoja ja väkijoukko oli suurelta osin rauhallista. Järjestön mukaan poliisi käytti mielivaltaisia ja liiallisia voimakeinoja. Poliisi aiheutti lukuisia vammoja ja paikalta pidätettiin satoja osallistujia, joista suurin osa vapautettiin pian ilman syytteitä.
Bolotnajan mielenosoitus 6. toukokuuta 2012 > Mielenosoituksen jälkipyykki

Poliisin toiminnasta laadittiin lukuisia valituksia. Amnestyn mukaan sekä väkivaltaisesti toimineista mielenosoittajista että poliiseista on tarkkaa dokumentaatiota, joista voi tunnistaa esimerkiksi yksittäisiä poliiseja, mutta syyttäjä ei ole ollut siitä kiinnostunut. Venäjän oppositio näkee viranomaisten toimet yrityksenä tukahduttaa kansalaisyhteiskunta.
Televisiokanava NTV käsitteli tapahtumia dokumentissa ”Protestin anatomia”. Myöhemmin hallituksen viranhaltijat, myös Putin, ovat viitanneet dokumenttiin useasti. Putinin mukaan "voimme kohdata samanlaisia ongelmia kuin vuonna 1917", jos lain rikkomisesta selviää rangaistuksetta.
Bolotnajan mielenosoitus 6. toukokuuta 2012 > Tuomiot

Poliisit eivät saaneet syytteitä. Huhtikuussa 2016 rikostutkinta oli yhä käynnissä ja uusia pidätyksiä tehtiin. Tapauksessa epäiltiin rikoksesta 35 mielenosoittajaa. Epäiltyjä syytettiin osallistumisesta joukkomellakkaan, sen järjestämisestä tai mellakkaan kiihottamisesta. Osaa syytettiin myös poliisin väkivaltaisesta vastustamisesta. Tuomittujen vankeustuomioiden pituudet vaihtelevat 2,5 vuodesta 4,5 vuoteen. Yksitoista syytetyistä armahdettiin joulukuussa 2013, yli vuoden vankeuden jälkeen. Amnesty pitää oikeudenkäyntejä epäoikeudenmukaisina ja syyttää pidätyksiä, oikeudenkäyntejä sekä tuomioita poliittisiksi. Epäiltyjen mielenosoittajien mukaan poliisi provosoi tapahtumia ja oikeudenkäynneissä on liioiteltu poliisien kokemia kärsimyksiä.
Oikeus tuomitsi mielenosoituksessa olleen Mihail Kosenkon väkivallasta virkavaltaa vastaan. Kosenko kiisti rikkoneensa lakia. Syksyllä 2013 hänet määrättiin pakkohoitoon mielisairaalaan. 11. kesäkuuta 2014 Moskovan alueen alioikeus muutti aiempaa päätöstä siten, että Kosenkon on edelleen käytävä säännöllisesti psykiatrisessa hoidossa, mutta hän voi hoitoajan ulkopuolella asua kotonaan. Ihmisoikeusjärjestöt ovat vastustaneet Kosenkon tuomiota ja pakkohoitoa perusteettomana.
Oppositiojohtaja Sergei Udaltsov määrättiin helmikuussa 2013 kotiarestiin. Heinäkuussa 2014 moskovalainen tuomioistuin tuomitsi hänet ja toisen oppositiojohtajan Leonid Razvozžajevin mellakoiden järjestämisestä 4,5 vuodeksi työleirille. Usaltsov aloitti asianajajansa mukaan syömälakon vastalauseena poliittisena pitämälleen tuomiolle.
26. huhtikuuta 2016 moskovalainen valitustuomioistuin piti voimassa Ivan Nepomnjaštšin 2,5 vuoden työleirituomion. Nepomnjaštši kiisti syyllistyneensä mihinkään ja kertoi poliisien käyneen hänen kimppuunsa sen jälkeen, kun hän oli protestoinut ääneen toisen mielenosoittajan hakkaamista. Kaksi poliisia puolestaan kertoivat hänen lyöneen heitä nyrkillä ja sateenvarjolla. Poliisit muistivat rikokset vasta kaksi vuotta tapahtuneen jälkeen, kun syyttäjä näytti heille videon mielenosoituksesta.
"Miljoonien marssi" 12. kesäkuuta 2012

12. kesäkuuta 2012 järjestettiin Miljoonien marssiksi nimetty Putinin vastainen mielenosoitus. Viikkoa ennen mielenosoitusta Putin allekirjoitti Duuman hyväksymän lain, joka enimmillään yli satakertaisti mielenosoittajille määrätyt sakot. Sakot voivat olla jopa yli 7 000 euroa, mikä vastaa keskimääräistä vuosipalkkaa Venäjällä.
Varhain mielenosoitusaamuna rynnäkkökiväärein varustautuneet poliisit tutkivat mielenosoituksen johtohenkilöiden, kuten tv-juontaja Ksenija Sobtšakin, koteja ja takavarikoivat muun muassa tietokoneita. Johtohenkilöt määrättiin mielenosoituspäiväksi kuulusteluihin. Putinin ihmisoikeusneuvonantaja Mihail Fedotovin mukaan poliisin toimet vaaransivat pahoin Venäjän poliittiset uudistukset ja yhteiskunnan tasapainon. Oppositio vertasi poliisin toimia Stalinin ajan vainoihin.
Viranomaiset antoivat luvan enintään 50 000 mielenosoittajalle. Heidän mukaansa Moskovan katuja valvoisi 12 000 mellakkapoliisia ja sisäministeriön joukkojen sotilasta. Poliisin mukaan paikalla oli 10 000 ihmistä, järjestäjien mukaan taas selvästi enemmän. Ranskalaisen uutistoimisto AFP:n mukaan netin tärkeimmät venäläiset uutissivustot eivät toimineet mielenosoituksen alkamisaikaan, toisin kuin valtiollisten tv-asemien ja Kremliä tukevien lehtien sivut.
Mielenosoitukset 15. syyskuuta 2012

15. syyskuuta järjestettiin Putinin vastainen mielenosoitus, johon osallistui AFP:n mukaan Moskovassa noin 40 000 ihmistä. Reitin varrella oli noin 7 000 poliisia. Pietarissa mielenosoitukseen osallistui noin 2500 ihmistä ja Jekaterinburgissa 800.
Aiheesta muualla

Kuvia tai muita tiedostoja aiheesta Venäjän duuman vaalien jälkeiset mielenosoitukset 2011 Wikimedia Commonsissa
Mielenosoitus Bolotnaja-aukiolla Moskovassa 10. joulukuuta 2011
Mielenosoitus Pionerskaja plošad -torilla Pietarissa 10. joulukuuta 2011
Troy Milam

| Troy Milam |
| --- | --- |

Henkilötiedot
Syntynyt: 30. kesäkuuta 1980 (ikä 44) Lake Orion, Michigan, USA
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  84 kg
Seura
Seura:  HC Sparta Praha
Sarja:  Extraliga
Pelaajaura
Pääsarjaura:  2003–
Aik. seurat:  Gwinnett Gladiators (ECHL)   Manchester Monarchs (AHL)   San Antonio Rampage (AHL)   Reading Royals (ECHL)   Chicago Wolves (AHL)   Hershey Bears (AHL)   Ilves (SM-liiga   Ässät (SM-liiga)   Norfolk Admirals (AHL)
Troy Milam (s. 30. kesäkuuta 1980 Lake Orionissa, Michiganissa, Yhdysvalloissa) on yhdysvaltalainen jääkiekkopuolustaja, joka siirtyi kaudeksi 2011–2012 Tšekin Extraligan HC Sparta Prahaan. Milamia luonnehditaan hyökkääväksi puolustajaksi, joka luistelee ja laukoo hyvin.kenen mukaan?
Neljän NCAA-yliopistosarjassa viettämänsä kauden jälkeen Milam siirtyi ammattilaiseksi kaudeksi 2003–2004. Ensimmäisestä kaudesta suurin osa kului ECHL:n Gwinnett Gladiatorsissa, mutta hän pääsi pelaamaan AHL:ää, yhteensä 20 ottelua Manchester Monarchsissa ja San Antonio Rampagessa. Seuraavalla kaudella hän pelasi jo suurimmaksi osaksi Monarchsissa, mutta putosi kaudella 2005–06 jälleen ECHL:ään. Kaudet 2006–2007 ja 2007–2008 Milam pelasi kuitenkin kokonaan AHL:ssä, ensin Hershery Bearsissa ja Chicago Wolvesissa ja sitten jälleen Manchesterissa, jossa hän nousi joukkueensa johtavaksi puolustajaksi.
Kaudella 2008–2009 hän pelasi SM-liigaa Tampereen Ilveksen joukkueessa, ja marraskuussa 2009 hän liittyi Porin Ässien SM-liigajoukkueeseen. Milam pelasi Ässissä yhden kauden ja palasi sitten AHL:ään, kun hän teki sopimuksen Norfolk Admiralsin kanssa. Admiralsissa Milam teki 37 pistettä 67 ottelussa ja joukkueensa eniten pisteitä tehnyt puolustaja. Seuraavaksi kaudeksi hän siirtyi Tšekin Extraligassa pelaavaan HC Sparta Prahaan.
Milamin nuorempi veli Jamie pelaa myös jääkiekkoa ammattilaisena.
Loukkulampi (Rautalampi)

| Loukkulampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°35′20″N, 26°39′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  ei laskuojaa 
Järvinumero:  14.711.1.037
Mittaustietoja
Pinnankorkeus:  108,2 m  
Pituus:  510 m  
Leveys:  120 m  
Rantaviiva:  1,104 km  
Pinta-ala:  3,727 ha  
Suurin syvyys:  10 m  
Saaria:  ei saaria 
 fiLoukkulampi 
Loukkulampi on Pohjois-Savossa Rautalammilla Konnekosken lähellä sijaitseva lampi.
Maantietoa

Lampi on 510 metriä pitkä, 120 metriä leveä, ja sen pinta-ala on 3,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 108,2 metriä mpy.
Tuomas Ollila

Tuomas Ollila -nimisiä henkilöitä ovat tai ovat olleet:
Tuomas Ollila, nyk. Tuomas Hannikainen (s. 1965), suomalainen kapellimestari ja viulisti
Tuomas Ollila (s. 2000), suomalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tuomas Ollila”, voi hakea sivunnimihaulla, laajalla sivunnimihaulla tai tekstihaulla.
Ylä-Katanga

| Ylä-Katanga Haut-Katanga |
| --- | --- |
 Sijainti
Valtio:   Kongon demokraattinen tasavalta
Hallinto:  
 – hallinnollinen keskus:  Lubumbashi
Pinta-ala:  132 425 km²
Ylä-Katanga  eli Haut-Katanga on yksi Kongon demokraattisen tasavallan 26 maakunnasta. Sen pääkaupunki on Lubumbashi. Vuoden 2005 perustuslakiin kirjatussa hallinnonuudistuksessa se erotettiin Katangan maakunnasta. Maakunnan pinta-ala on 132 425 neliökilometriä.
Aiheesta muualla

Kuvia tai muita tiedostoja aiheesta Ylä-Katanga Wikimedia Commonsissa
Waldemar Wohlström

| Waldemar Wohlström |
| --- | --- |
 Waldemar Wohlström vuonna 1950.
Henkilötiedot
Syntynyt: 8. elokuuta 1879 Helsinki
Kuollut: 16. huhtikuuta 1964 (84 vuotta) Helsinki
Kansalaisuus:  Suomi
Ammatti:  näyttelijä, ohjaaja ja käsikirjoittaja
Aiheesta muualla
IMDb 
Elonet
Karl August Waldemar Wohlström (8. elokuuta 1879 Helsinki – 16. maaliskuuta 1964 Helsinki) oli suomalainen näyttelijä, ohjaaja ja käsikirjoittaja.
Wohlström aloitti näyttelijänä Helsingin Folkteaternissa 1899. Hän oli sitten Turun ruotsalaisen teatterin näyttelijänä 1899–1901 ja vuodesta 1901 lähtien näyttelijänä Svenska Teaternissa. Wohlström näytteli myös noin parissakymmenessä elokuvassa vuosina 1915–1950 sekä Suomessa että Ruotsissa.
Waldemar Wohlström oli suosittu koomikko ja luonnenäyttelijä. Hän esitti monia kuuluisia koomikko-osia Aleksis Kiven, Ludvig Holbergin, William Shakespearen ja Molièren näytelmissä. Suomessa ja Ruotsissakin hän sai suurta suosiota muun muassa Jeppe Niilonpojan ja Nummisuutarien Antreaksen rooleistaan.
Hänet on haudattu Hietaniemen hautausmaalle Helsinkiin.
Elokuvarooleja > Suomalaisia elokuvia

Venusta etsimässä eli erään nuoren miehen ihmeelliset seikkailut (1919)
Murtovarkaus (1926)
Elämän maantiellä (1927)
Muurmanin pakolaiset (1927)
Meidän poikamme (1929)
Rovastin häämatkat (1931)
"Minä elän" (1946)
Naiskohtaloita (1947)
Katarina kaunis leski (1950)
Elokuvarooleja > Ruotsalaisia elokuvia

Ken tuomitsee, ohjaus Victor Sjöström (1921)
Sydämen riemu, ohjaus Gustaf Molander (1929)
Elokuvakäsikirjoituksia ja -ohjauksia

Kahden tanssin välillä, 1930
Olenko minä tullut haaremiin!, 1932
Lähde:
Aiheesta muualla

Wohlström, Waldemar hakuteoksessa Uppslagsverket Finland (2012). (ruotsiksi)
Troy Glaus

Troy Glaus
Troy Edward Glaus (s. 3. elokuuta 1976) on yhdysvaltalainen baseballpelaaja (kolmas pesämies). Hän aloitti MLB-uransa Anaheim Angels -joukkueessa 31. heinäkuuta 1998.
Glaus kuului Yhdysvaltain baseballmaajoukkueeseen, joka voitti pronssia vuoden 1996 kesäolympialaisissa Atlantassa. Hän on nelinkertainen All-Star-pelaaja (2000–2001, 2003, 2006), jolle on myönnetty World Seriesin "Most Valuable Player" -palkinto (2002) ja kaksi Silver Sluggeria (2000–2001).
Glausin joukkueina ovat Angelsin jälkeen olleet Arizona Diamondbacks (2005), Toronto Blue Jays (2006–2007), St. Louis Cardinals (2008–2009) ja Atlanta Braves (2010–).
Lincoln

Lincoln tarkoittaa seuraavia asioita:
Henkilöitä

Abraham Lincoln (1809–1865), Yhdysvaltain 16. presidentti 1861–1865
Mary Todd Lincoln (1818–1882), presidentti Abraham Lincolnin puoliso
Abbey Lincoln (1930–2010), yhdysvaltalainen jazzmuusikko ja näyttelijä
Abraham Lincoln (1744–1786), yhdysvaltalainen kapteeni, presidentti Abraham Lincolnin isoisä
Andrew Lincoln (s. 1973), englantilainen näyttelijä
Benjamin Lincoln (1733–1810), yhdysvaltalainen kenraali, sotaministeri ja varakuvernööri
Blanche Lincoln (s. 1960), yhdysvaltalainen demokraattipoliitikko ja senaattori
Craig Lincoln (s. 1950), yhdysvaltalainen uimahyppääjä
Curt Lincoln (1918–2005), suomalainen kilpa-autoilija ja tennispelaaja
Don Lincoln (s. 1964), yhdysvaltalainen hiukkasfyysikko
Frederick C. Lincoln (1892–1960), yhdysvaltalainen lintutieteilijä
Henry Lincoln (s. 1930), englantilainen televisiotoimittaja, -näyttelijä ja kirjailija
Howard Lincoln (s. 1940), yhdysvaltalainen yritysjohtaja Nintendon ent. puheenjohtaja
Ignaz Trebitsch-Lincoln (1879–1843), unkarinjuutalainen monissa viroissa toiminut seikkailija ja huijari
Pamela Lincoln (1937–2019), amerikansuomalainen näyttelijä
Robert T. Lincoln (1843–1926), yhdysvaltalainen lakimies, poliitikko, ministeri ja liikemies, presidentti Abraham Lincolnin poika
Paikkakuntia

Lincoln, kaupunki ja kreivikunta Isossa-Britanniassa
Lincoln, Nebraskan osavaltion pääkaupunki Yhdysvalloissa
Lincoln, paikkakunta New Mexicossa, Yhdysvalloissa
Lincoln, asuinalue New Brunswickin provinssissa, Kanadassa
Rakennuksia

Lincoln Bank Tower, pilvenpiirtäjä Fort Waynessä, Indianassa, Yhdysvalloissa
Lincoln Financial Field, urheilustadion Philadelphiassa, Pennsylvaniassa, Yhdysvalloissa
Muuta

Lincoln Motor Company, automerkki
Lincoln College, Oxfordin yliopiston college
President Lincoln, radioamatöörilaite.
Lincoln, Steven Spielbergin ohjaama elokuva vuodelta 2012
Malcolm Lincoln, virolainen duo-yhtye
Avro Lincoln, brittiläinen pommituslentokone
HMS Lincoln (1695), 50-tykkinen neljännen luokan alus
HMS Lincoln (G42), Town-luokan hävittäjä
HMS Lincoln (F99), Salisbury-luokan fregatti
USS President Lincoln, joukkojenkuljetusalus
USS Lincoln County, maihinnousualus
USS Abraham Lincoln (SSBN-602), George Washington -luokan ballistisin ohjuksin varustettu ydinsukellusvene
USS Abraham Lincoln (CVN-72), Nimitz-luokan lentotukialus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lincoln”, voi hakea sivunnimihaulla, laajalla sivunnimihaulla tai tekstihaulla.
Lorvista loordiksi

| Lorvista loordiksi> A Chump at Oxford |
| --- | --- |

Ohjaaja:  Alfred J. Goulding
Käsikirjoittaja:   Charley Rogers  Felix Adler  Harry Langdon 
Tuottaja:  Hal Roach
Säveltäjä:  Marvin Hatley
Kuvaaja:  Art Lloyd
Leikkaaja:  Bert Jordan
Pääosat:   Stan Laurel  Oliver Hardy  Wilfred Lucas  Jimmy Finlayson  Anita Garvin 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists
Ensi-ilta:   1940-02-1616. helmikuuta 1940 (Yhdysvallat)  1947-09-077. syyskuuta 1947 (Suomi)  
Kesto:  42 & 63 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Lorvista loordiksi (A Chump at Oxford) on Alfred J. Gouldingin ohjaama yhdysvaltalainen komediaelokuva vuodelta 1940. Pääosissa näyttelevät Stan Laurel ja Oliver Hardy eli Ohukainen ja Paksukainen. Elokuva oli alun perin vain 42 minuutin mittainen, kunnes siihen lisättiin Vandeverien päivälliskohtaus kansainvälisiä markkinoita varten, jolloin lopullisen elokuvan kestoksi tuli 63 minuuttia.